**ЗАПОВЕД**

**№....................................2019 г.**

На основание чл. 25, ал. 4 от Закона за администрацията и чл. 3, ал. 1, т. 5 от Устройствения правилник на Министерството на околната среда и водите и във връзка с чл. 21д, ал. 3 и 4 от Закона за защита от вредното въздействие на химичните вещества и смеси

**ИЗМЕНЯМ И ДОПЪЛВАМ:**

Заповед № РД-289/27.05.2016 г. на министъра на околната среда и водите изменена и допълнена със Заповеди № РД-147/28.02.2017 г., РД-611/11.09.2017 г., РД-224/23.04.2018 г. и РД-401/22.05.2019 г. на министъра на околната среда и водите:

1. В частта „Нареждам“ се създават т. 51 – 52, както следва:

„51. Делегирана директива (ЕС) 2019/1845 на Комисията от 8 август 2019 г. за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на бис(2-етилхексилов) фталат в някои гумени компоненти, използвани в уредбите на двигателите (ОВ, L 283, 05.11.2019 г.);

52. Делегирана директива (ЕС) 2019/1846 на Комисията от 8 август 2019 г. за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой, използван в някои двигатели с горене (ОВ, L 283, 05.11.2019 г.).

1. В Приложение № 1 се правят следните изменения и допълнения:
2. **Създава се т. 43, както следва:**

а) в колоната „Освобождаване“ се добавят думите:

„Бис(2-етилхексилов) фталат в гумени компоненти на уредбите на двигателите, проектирани за употреба в оборудване, което не е предназначено единствено за използване от потребителите и при условие, че никакъв пластифициран материал не влиза в контакт с човешки лигавици или в продължителен контакт с човешката кожа и стойността на концентрацията на бис(2-етилхексилов) фталат не надвишава:

а) 30 тегловни % от гумата за:

i) покрития на уплътнения;

ii) уплътнения от твърда гума; или

iii) гумени компоненти, включени в монтажни възли от най-малко три компонента, които използват електрическа, механична или хидравлична енергия, за да функционират, и които са прикрепени към двигателя.

б) 10 тегловни % от гумата в съдържащи гума компоненти, невключени в буква а).

За целите на настоящото вписване „продължителен контакт с човешката кожа“ означава непрекъснат контакт с продължителност повече от 10 минути, или контакт с прекъсвания за период от 30 минути дневно.“

б) в колоната „Обхват и дати на прилагане“ се добавят думите:

„Приложимо за категория 11, срокът на валидност изтича на 21 юли 2024 г.“

1. **Създава се т. 44, както следва:**

а) в колоната „Освобождаване“ се добавят думите:

„Олово в припой за датчици, изпълнителни механизми и блокове за управление на двигателя на двигатели с горене, попадащи в обхвата на Регламент (ЕС) 2016/1628 на Европейския парламент и на Съвета(1), монтирани в оборудване, използвано в неподвижно положение по време на експлоатация, което е проектирано за професионална употреба, но с което могат да работят и непрофесионални потребители.“.

б) в колоната „Обхват и дати на прилагане“ се добавят думите:

„Прилага се за категория 11, а срокът му на действие изтича на 21 юли 2024 г.“

1. **Добавя се бележка под черта със следният текст:**
2. „Регламент (ЕС) 2016/1628 на Европейския парламент и на Съвета от 14 септември 2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (EС) № 1024/2012 и (EС) № 167/2013 и за изменение и отмяна на Директива 97/68/EО (ОВ L 252, 16.9.2016 г., стр. 53).“

Настоящата заповед се прилага от 01 май 2020 г.

Настоящата заповед да се обнародва в „Държавен вестник“ и да се публикува на интернет страницата на Министерство на околната среда и водите.

Контрол по изпълнението на настоящата заповед възлагам на директора на дирекция „Екологична оценка, оценка на въздействието върху околната среда и предотвратяване на замърсяването“.

Настоящата заповед е неразделна част от Заповед **№ РД-289/27.05.2016 г.** на министъра на околната среда и водите, изменена и допълнена със Заповеди № РД-147/28.02.2017 г., РД-611/11.09.2017 г., РД-224/23.04.2018 г. и РД-401/22.05.2019 г. на министъра на околната среда и водите, която в останалите си части остава непроменена.

**НЕНО ДИМОВ**

*Министър на околната среда и водите*

**Съгласували:**

**Николай Кънчев, заместник-министър:**

Силвия Рангелова, директор дирекция КВЕСМС ........................

Михаела Доцова, директор дирекция „Правна“: ........................

Силвия Димитрова, директор дирекция ЕООВОСПЗ: ........................

Теодора Желева, началник отдел КРОВ, дирекция ЕООВОСПЗ: ........................

**Изготвил:**

М. Ченкова, мл. експерт в отдел КРОВ, дирекция ЕООВОСПЗ: ........................